tartuNLP/wikipedia-smugri-20251201 huggingface dataset:
Loomulik minoor

Loomulik minoor ehk naturaalne minoor ehk naturaalmoll on minoorne helirida, mille kõrgusastmik on toonide vahekaugustega terve - pool - terve - terve - pool - terve - terve
 1 - ½ - 1 - 1 - ½ - 1 - 1
 loomulik minoor c-st (c-moll) c d es f g as b c 
 loomulik minoor a-st (a-moll) a h c d e f g a
Helirea moodustab viiest kõrvutiasetsevast astmest koosnev pentahord (a, h, c, d, e) ja sellega ühise heliga (e) seotud neljast astmest koosnev tetrahord (e, h, g, a).
Loomuliku minoori I (1.) ja III (3.) astme vahel on väike terts ja esimeselt astmelt moodustub minoorkolmkõla. Minoorkolmkõla moodustub ka IV (subdominantkolmkõla) ja V (dominantkolmkõla) astmelt.
Loomulikku minoori tähistatakse väikese tähega m.
Akordid loomulikus minooris.
 Loomulik minoor c-mollis:
 m &gt; M m m M M 
 
 g as b c d es f
 es f g as b c d
 c d es f g as b
 I II III IV V VI VII
Harmooniline minoor

Harmooniline minoor ehk harmoonilismoll on minoorne altereeritud helirida, mille tunnuseks on võrreldes loomuliku minooriga kõrgendatud VII (7.) aste (juhtheli). Kõrgendatud VII astme tõttu on dominantkolmkõla mažoorne.
Harmoonilise minoori kõrgusastmik on toonide vahekaugustega terve - pool - terve - terve - pool - poolteist - pool.
 1 - ½ - 1 - 1 - ½ - 1½ - ½
 harmooniline minoor c-st (c-moll) c d es f g as h c
 harmooniline minoor a-st (a-moll) a h c d e f gis a
Helirea moodustab viiest kõrvutiasetsevast astmest koosnev pentahord (a, h, c, d, e) ja sellega ühise heliga (e) seotud neljast astmest koosnev tetrahord (e, f, gis, a).
Harmooniline minoor erineb harmoonilisest mažoorist ainult III astme poolest.
 c, d, es, f, g, as, h, c (harmooniline minoor)
 c, d, e, f, g, as, h, c (harmooniline mažoor) 
Intervallid harmoonilises minooris.
Harmoonilise minoori kõrgendatud VII astme tõttu tekivad iseloomulikud intervallid:
Meloodiline minoor

Meloodiline minoor ehk meloodilismoll on minoorne altereeritud helirida, mille tunnuseks on võrreldes loomuliku minooriga tõusvas suunas kõrgendatud VI ja VII aste. Laskuvas suunas astmeid ei kõrgendata ja laskuv helirida on identne loomuliku minooriga.
Meloodilise minoori kõrgusastmik on toonide vahekaugustega terve - pool - terve - terve - terve - terve - pool.
 1 - ½ - 1 - 1 - 1 - 1 - ½
 meloodiline minoor c-st (c-moll) c d es f g a h c 
 meloodiline minoor a-st (a-moll) a h c d e fis gis a
Helirea moodustab viiest kõrvutiasetsevast astmest koosnev pentahord (a, h, c, d, e) ja sellega ühise heliga (e) seotud neljast astmest koosnev tetrahord (e, fis, gis, a).
Ajalooline ala

Ajaloolisteks aladeks nimetatakse baskide asuala ajaloolisi osi. Baski autonoomses piirkonnas on ajaloolistel aladel õiguslik staatus.
Baski autonoomse piirkonna ajaloolised alad.
Hispaania Baski autonoomne piirkond koosneb kolmest ajaloolisest alast (baski keeles "lurralde historiko", hispaania keeles "territorio histórico"), mille piirid langevad kokku provintside praeguste piiridega. Need on Araba, Gipuzkoa ja Biskaia provints.
See on sätestatud Baskimaa autonoomia statuudiga: "Baskimaa autonoomse piirkonna territoorium jääb koosnema ajaloolistest aladest, mis langevad kokku Araba, Gipuzkoa ja Biskaia provintsidega nende praegustes piirides..." (artikkel 2.2).
Ajaloolisi alasid valitsevad "fuero"-nõukogud ("Foru Aldundia", "Diputación Foral"), mille pädevusse kuuluvad peale provintsinõukogude tavaliste pädevuste ka "fuero"-võimule ("régimen foral") omased pädevused (näiteks maksukogumise alal), ja üldkogud ("Junta General"), mis kinnitavad heaks "fuero"-nõukogude normid. Iga "Junta General" koosneb 51 liikmest, kes valitakse igal ajaloolisel alal üldise hääletusega.
Ajalooliste alade staatust reguleerivad Hispaania põhiseaduse esimene parandus ja seadus 27/1983 25. novembrist suhetest autonoomse piirkonna üldasutuste ja selle ajalooliste alade "fuero"-organite suhetest (ajalooliste alade seadus). Põhiseaduse esimene lisasäte ("disposición adicional") ütleb: "Põhiseadus kaitseb "fuero"-alade ("territorios forales") ajaloolisi õigusi. Nimetatud võimu üldine teostamine viiakse ellu ("se llevará a cabo") vajadust mööda ("en su caso") Põhiseaduse ja Autonoomiastatuutide raames."
Baskimaa ("Euskal Herria") ajaloolised alad.
Baskimaa ("Euskal Herria") seitse ajaloolist ala on Alam-Navarra, Araba, Biskaia, Gipuzkoa, Lapurdi (Labourd), Zuberoa (Soule) ja Ülem-Navarra (Navarra).
Ajaloolised alad tekkisid keskajal koos "fuero"-süsteemiga. Ainult praegune Alam- ja Ülem-Navarra moodustasid ühtse territooriumi kuni 1530. aastani, mil Alam-Navarra läks Navarra kuninga (alates 1589. aastast Prantsusmaa kuninga) võimu alla, Ülem-Navarra aga jäi Kastiilia asekuningriigiks.
Praegu on Hispaania koosseisus olevad ajaloolised alad ühtlasi provintsid. Araba, Gipuzkoa ja Biskaia on Baski autonoomse piirkonna provintsid, Navarra on ühe provintsiga autonoomne piirkond.
Prantsusmaa koosseisus olevate baski alade (Põhja-Baskimaa, "Iparralde") ajaloolised alad koos "fuero" ja institutsioonidega kaotati Prantsuse revolutsiooni käigus 1789. ja 1790. aastal. Riik jaotati 1790 departemangudeks ning need alad läksid koos Oksitaania Béarniga Basses-Pyrénées' departemangu koosseisu. Aastast 1971 on selle departemangu nimi Pyrénées-Atlantiques.
Kingston (täpsustus)

Sõnal "kingston" on mitu tähendust. Seda nime kannab ka mitu asulat.
Autonoomne piirkond

Autonoomne piirkond on mitme riigi haldusüksuse tüüp:
Püsikude

Püsikoed on taime algkoest diferentseerunud koed. 
Tavaliselt jagatakse püsikude järgmiselt: katte-, juht-, tugi- ehk mehaanilised koed, eristuskoed, säilituskoed ja toite- ehk assimilatsioonikoed; mõnikord nimetatakse viimast kahte ka põhikoeks ehk parenhüümiks.
Kusti

Kusti on eesti ja soome mehenimi, mugandus Augustist.
Eestikeelse kalendri järgi on sellenimelistel meestel nimepäev 28. augustil.
2020. aasta 1. jaanuari seisuga oli Eestis eesnimi Kusti 76 mehel. Kusti oli populaarsuselt 733. mehenimi. Kusti oli keskmiselt 21 aasta vanune (mediaanvanus oli 12).
VI Riigikogu

VI Riigikoguks on nimetatud 1938. aastal valitud I Riigivolikogu ja I Riiginõukogu koos. Koosseis sai sellise nimetuse alles pärast Eesti Vabariigi taastamist 1991. aastal.
Algselt pidi VI Riigikogu olema parlament, mille valimine oli määratud 29. ja 30. aprillile 1934. 19. märtsil 1934 antud seadusega lükati Riigikogu VI koosseisu valimine kogu riigis kaitseseisukorra kehtimise lõpuni edasi ja jäi viimaks toimumata, kuna kaitseseisukorda pikendati regulaarselt ja hiljem võeti vastu uus põhiseadus. Dekreedi aluseks oli 1934. aasta põhiseaduse §§ 26 ja 60. 
Seaduse seletuskirjas on öeldud:
"On selge, et vabadussõjalaste poolt algatatud terroristlikuile valimiseelseile meetodeile oleks teised erakonnad pidanud valimisvõitluses astuma vastu. Kokkupõrked oleksid olnud paratamatud ning nad oleksid võinud areneda vägivallategudeni. Riigivanem ühes vabariigi valitsusega kannab põhiseaduse käsul (par. 60) hoolt riigi sisemise julgeoleku eest. See osutuks praegusel momendil võimatuks, kui poliitiliselt laostunud rahvahulkades lubatakse poliitiline kihutustöö ja ühes sellega senise ässitustöö jätkamine... Paratamatult valimised seesuguses õhkkonnas oleks toimunud suurel määral valimissaladuse ja valimisvabaduse rikkumise tähe all ja valimise tulemused ei oleks peegeldanud hääleõiguslike kodanikkude vaba tahet."
V Riigikogu jäi kuni 1937. aasta lõpuni ametisse, kuna tema volituste lõpetamiseks ilma uusi valimisi korraldamata puudus seaduslik alus.
1934. aasta valimiste komiteed.
31. jaanuaril 1934 määras Kohtu- ja siseminister Riigivanema ja Riigikogu valimiste ringkonnakomiteed järgmises koosseisus (RT 1934, 10, 71):
Kandidaadid.
582 "kolmikus" seati üles kokku 1746 kandidaati. Vapsid seadsid üles 96, ühinenud põllumehed 95, sotsialistid 83, keskerakond 81, põllumeestekogud 72, majandusliit 37, pahempoolsed töölised 35, rahvakiriku liit 31, sakslased 29 ja venelased 23 kolmikut. Riigivanema kandidaatidest kandideerisid VI Riigikogusse Konstantin Päts Pärnumaal ja August Rei Tallinnas. Vabariigi Valitsuse liikmetest kandideeris veel ainult Nikolai Kann. Vaimulikke oli üles seatud rohkem kui kunagi varem, kuid hajutatuna eri nimekirjades. Keskerakonna 23 V Riigikogu liikmest kandideeris samas nimekirjas ainult 11. Eesti sotsialistide juht Mihkel Martna ei kandideerinud.
Wādī Ḩalfā

Wādī Ḩalfā on linn Sudaanis, Sudaani Põhjaprovintsi keskus. Asub Niilusel oleva Nasseri järve ääres. 
Ajalooline linn jäi pärast Aswāni paisu valmimist 1976. aastal vee alla ning elanikud olid sunnitud vee eest taganedes linna uude kohta asutama.
Wādī Ḩalfās on kalatöötlemistehas. Linnal on raudteeühendus Hartumiga.
Ratsionaalse valiku teooria

Ratsionaalse valiku teooria on sotsiaalteaduslik normatiivne teooria, mis väidab, et igaüks, kes on teadlik probleemist ja/või peab tegema mingi konkreetse valiku ning on teadlik tekkepõhjustest ning lahendamise viisidest, peaks olema võimeline ka tegema õigeid otsuseid probleemi lahendamiseks ja teeb parima valiku.
Ratsionaalse valiku teooria on mikroökonoomika domineeriv teoreetiline paradigma. See on keskne ka politoloogias ja kasutatakse ka teistes valdkondades nagu näiteks sotsioloogia.
Mudelid, mis toetuvad sellele teooriale kasutavad tihtipeale metodoloogilist individualismi, oletades, et ühiskondlikud situatsioonid või kollektiivne käitumine on indiviidide tegevuse tulemus.
Marcello Gandini

Marcello Gandini (26. august 1938 – 13. märts 2024) oli Itaalia autodisainer. Kuulsaimad tema loodud disainiga autod on Lamborghini Miura, Countach ja Lamborghini Diablo ning tavalisematest autodest 1. põlvkonna BMW 5. seeria ja Citroën BX.
Gandini töötas Bertone disainistuudios disaineri ja hiljem peadisainerina. 
1980. aastast on ta vabakutseline, tegeledes disainiga autonduses, tööstuses ja sisearhitektuuri valdkonnas.
Bertone

Bertone on Itaalia autodisaini- ja kerefirma ning ühtlasi autotootja.
Torinos asuv ettevõte asutati 1912. aastal Carozzeria Bertone nime all Giovanni Bertone poolt.
Pärast teist maailmasõda võttis firma üle disainer Nuccio Bertone ja firma jagati kaheks: Carozzeria Bertone, mis toodab kuni 40 000 autot aastas, ning disainistuudio Stile Bertone. Praegu on firma omanik Nuccio lesk Lilli Bertone.
Bertone disainitud autode iseloomulikuks jooneks on omavaheline sarnasus, isegi kui tegu on erinevate autotootjate mudelitega. Lisaks autodele on Bertone kujundanud ka näiteks Lambretta motorolleri.
Maserati Merak

Maserati Merak on Itaalia autotootja Maserati poolt aastail 1974–1982 toodetud sportauto.
Oma olemuselt oli Merak Maserati Bora nii-öelda väiksem vend. Keskmootoriga Merak põhines Bora kerel, kuid väiksema mootori tõttu mahutati autosse ka väikesed tagaistmed. Kuna Maserati kuulus parajasti Citroënile, kasutati auto juures ka mõningaid antud autotootja tehnilisi lahendusi. Osa auto sisustuselemente ning ka õhkvedrustus pärinesid Citroën SM-ilt. 
1976. esitleti mõnevõrra võimsama mootoriga Maserati Merak SS-i. Auto jõuallikaks oli kolmeliitrine V6-mootor, võimsusega 220 hj (164 kw). Samuti oli autot muudetud kergemaks, mistõttu Merak SS-i tippkiiruseks oli 245 km/h. Antud versiooni valmistati vaid 652 autot.
1977 toodi turule Maserati Merak 2000. Autol oli kaheliitrine V6-mootor võimsusega 170 hj (127 kw). Merak 2000 oli mõeldud Itaalia turule, kuna samal aastal võeti vastu seadus mis maksustas suurema kui kaheliitrise mootoriga autosid.
Meraki tootmine lõpetati aastal 1982.
"Top Gear".
BBC autosaates "Top Gear" ostis Jeremy Clarkson saatejuhtidevahelisel võistlusel 7000 naelsterlingi eest kasutatud Meraki. Võistluse eesmärgiks oli vähem kui 10 000 naela eest osta keskmootoriga itaalia sportauto. Clarkson oli oma autoga esimene kasutaja, kuna auto mootor lakkas töötamast. Jeremy Clarkson pidas oma autot Maserati Merak SS-iks, kuid hiljem selgus, et eelmine omanik oli lisanud SS-märgi autole ise, ning tegemist oli tavalise Merakiga. 
Jeremy Merakil olnud 190 hobujõust oli dünamomeetril testides jäänud alles vaid 80.
Ferdinando I

Ferdinando või Ferdinando I nimelisi monarhe on olnud mitu:
Ferdinando II

Ferdinando II nime all on tuntud mitu monarhi:
Ferdinando III

Ferdinando III nime all on tuntud mitu monarhi:
Ferdinando IV

Ferdinando IV nime all võib olla tuntud mitu monarhi:
Ferdinando IV nime kandis ka Mõlema Sitsiilia kuningliku perekonna pea Ferdinando, Castro hertsog.
Albert I

Alberti ja Albert I nimelisi valitsejaid on olnud mitu:
Albert III

Albert III nime all võib olla tuntud mitu valitsejat:
Karl Habsburg-Lothringen

Karl Habsburg-Lothringen (täisnimi: "Karl Thomas Robert Maria Franziskus Georg Bahnam von Habsburg-Lothringen", väljaspool Austriat kasutatakse ka nimekuju Karl von Habsburg; sündinud 11. jaanuaril 1961 Starnbergis Baierimaal) on praegune Habsburgide-Lotringite suguvõsa pea.
Karl on Otto von Habsburgi ja Regina von Habsburgi (Sachsen-Meiningeni printsessi) poeg. 2006. aastal loobus Karli isa tema kasuks Habsburgide suguvõsa pea kohast. Karl võttis selle kohustuse vastu 1. jaanuaril 2007. Juba alates 2000. aastast on ta ka Kuldvillaku Ordu Austria haru ülem. 1986. aastal asutas Karl Paneuroopa Liidu Austria haru ning on alates sellest ajast ka selle president. Lisaks on ta Pan-Euroopa Liidu Alpide ja Aadria piirkonna asutaja ning eesistuja. Alates 2002. aastast on ta ka Esindamata Rahvaste Organisatsiooni (ERO) peadirektor (organisatsiooni juhib aga peasekretär). 1996–1999 oli ta Euroopa Parlamendi liige.
Karl von Habsburg oleks kõige tõenäolisem Austria trooni pretendent. Otto von Habsburg loobus Austria trooni taotlemisest juba 1961. aastal. Kuna Karl pole krooni kunagi nõuelnud ning Austrias enamik kodanikest monarhia taastamist ei poolda, pole Habsburgide restauratsioon kuigivõrd tõenäoline.
Karl von Habsburg

Karl von Habsburgi nime all võib olla tuntud mitu Habsburgide või Habsburgide-Lotringite dünastia liiget:
Pank (geoloogia)

Pank (rootsi keeles "bank") on järsak, mis on kujunenud lainetuse purustava tegevuse toimel. 
Tavaliselt on pangal vastupidavate kivimite (näiteks lubjakivi) paljandid. 
Pikim pank Eestis on põhjarannikul paiknev Põhja-Eesti pank, mis kulgeb Osmussaare ja Narva vahel ning on umbes 1600 km pikkuse Balti klindi osa.
Eesti pankade loend

"Siin on loetletud Eesti panku. Rahandusettevõtteid on loetletud Eesti krediidiasutuste loendis ja Ettevõtete loendis.
Karl Plutus

Karl Voldemar Plutus (11. september 1904 Kolu vald – 12. november 2010 Tallinn) oli eesti jurist, Eesti vanim mees ja Tallinna vanim elanik.
Karl Plutus sündis Virumaal Kolu vallas, kuid lapsepõlve veetis Tapal. 1913. aastal asus Plutuse isa tööle Peterburi Kersteni-nimelisse trikotaaživabrikusse, seetõttu kolis sinna ka tema pere, kus oli kuus last. Peterburis õppis Plutus Eesti haridusseltsi koolis ja Peterburi Elektritehnikakoolis. Ka Oktoobrirevolutsiooni toimumise ajal oli Plutus Peterburis, kus nägi pealt Talvepalee ründamist. 1921. aasta jaanuaris opteerus pere Eestisse ning Teise maailmasõja eelse Eesti Vabariigi ajal pidas Plutus mitut ametit, näiteks vedurijuhi abina ja elektrimontöörina Sonda kitsarööpmelisel raudteel. Pärast ema surma läks Plutus sõjaväkke ja teenis soomusrongil nr 3. Ta oli ka aktiivne seltsielust osavõtja.
1940. aastal töötas Plutus passiosakonnas ja evakueeriti Nõukogude tagalasse. Tööpataljonist päästis teda kõhutõbi, misjärel läks ta tööle liipritehasesse. Samal ajal alustas ta ka juuraõpinguid, mida jätkas pärast sõda ka Eestisse naasnult. Lõplikult lõppesid õpingud 45-aastaselt Leningradis ja Moskvas. Eesti NSV ajal töötas ta abiprokuröri ja prokurörina. Mitmed selleaegsed tsiviilseadused olid tema välja töötatud. Vahepeal oli ta küll töölt venna Omakaitsesse kuulumise pärast kõrvaldatud. Plutus tegutses veel kuni 1993. aasta 31. oktoobrini juriidilise konsultandina, misjärel jäi lõplikult pensionile.
1929. aastal abiellus Plutus Veera Aleksejevnaga, kes suri 1995. aastal. Lapsi neil ei olnud.
Plutus oli kirglik kalamees ning harrastas mõõdukalt tervisesporti. Samuti tegeles ta seltskonnatantsuga. Pärast seda, kui purjus autojuht talle 2000. aastal otsa sõitis, vajas ta kõndimisel abiks keppi. Plutus elas viimati Tallinnas koos oma õe Aliidega, kes on temast kaheksa aastat noorem.
Pärast Ksenja Kanguri surma oli Karl Plutus Tallinna vanim elanik.
Poolaeg

Poolaeg on sportmängu osa, mis kestab poole mänguajast. Poolaegadeks jagatakse mäng näiteks jalgpallis (kestus 45 minutit), korvpallis (20 minutit), käsipallis (30 minutit), Ameerika jalgpallis (30 minutit). Poolaeg võib omakorda koosneda veerandaegadest.
Edward Speleers

Edward John Speleers (hüüdnimega Ed, sündinud 7. aprillil 1988 Chichesteris Lääne-Sussexis) on Suurbritannia näitleja. Ta on tuntud eeskätt filmi "Eragon" peaosatäitjana.
Näitlemine huvitas teda juba väiksest peale. Ta osales koolinäidendites "Suveöö unenägu" ja "Peeter Paan". Hiljem sai ta 20th Century Foxilt kutse filmi "Eragon" võtetele.
Bentley Continental GT

Bentley Continental GT on Briti autotootja Bentley Motors toodetav luksuslik Gran Turismo. Mudelit esitleti 2003. aastal ja tootmist alustati 2004. aastal, asendades mudelid Bentley Continental R ja Bentley Continental T. Tegu oli esimese mudeliga, mis valmis Volkswagen AG omanduses olles ning esimese Bentley mudeliga, mille juures rakendati masstootmise tehnoloogiaid.
Esimene põlvkond (2003–2011).
Bentley Continental GT jõuallikaks on sama kuueliitrine W12-mootor, mida kasutati ka Audi A8-l ja Volkswagen Phaetonil. Kuna mootorile on lisatud kaks turbokompressorit, on jõuallika võimsus 552 hj (412 kW) ja suurim pöördemoment 650 Nm.
Continental GTC.
Bentley Continental GTC on 2005. aastal esitletud kabriolettversioon Continental GT-st, mis jõudis müügile 2006. aasta sügisel. Auto katus on valmistatud Karmanni poolt Saksamaal Osnabrückis.
Continental GT Speed.
1. augustil 2007 esitles Bentley võimsamat, kergemat ja kiiremat versiooni Continental GT-st. Mootori võimsust on suurendatud 603 hobujõuni (449 kW) ja massi vähendatud 35 kg. Selle tulemusena on auto tippkiirus 325 km/h ning kiirendus 0–100 km/h on 4,3 sekundit. Ka auto välimuse juures tehti väikseid muudatusi.
Continental GT Supersports.
2009. aasta veebruaris esitleti Continental GT Supersportsi. See töötab nii bensiini kui ka bensiini-etanooli seguga (E85). Selle mootoril on 630 hobujõudu ja pöördemoment on 800 Nm. Tippkiirus on 329 km/h, 0–100 kiirendab 3,9 ja 0–160 8,9 sekundiga.
Teine põlvkond (2011–2018).
Auto avalikustati 2010. aasta Pariisi autonäitusel. Mootorivalikusse lisandus 6,0-liitrise W12 kõrvale ka soodsama hinnaga 4,0-liitrine V8-mootor. 
Kolmas põlvkond (2018–tänapäev).
Pressiteade kolmanda põlvkonna Continental GT kohta avaldati 29. augustil 2017, mudelit võis oma silmaga näha sama aasta Frankfurdi autonäitusel. Uue mudeli tootmine algas 2018. aastal ning mootorivalikus olid endiselt 4,0-liitrine V8 ja 6,0-liitrine W12-bensiinimootor.
Skatval

Skatval on maa-asula Norras Trøndelagi maakonnas Stjørdali vallas.
2005. aastal elas seal 784 inimest ja 2013. aastal 949.
Saama-tulevik

"Saama"-tulevik on eesti keeles tarind, mis moodustatakse verbi "saama" olevikuvormist ning põhiverbi "ma"-tegevusnimest.
"See saab olema aasta tipphetk".
Modaalverb "saama" on siin minetanud oma esialgse 'pääsemise' tähenduse (võrdluseks: Saan peagi koolist tulema) ja teisenenud ainult tulevikku väljendavaks abiverbiks.
Kuigi "saama"-tulevik on oma tähenduselt väga üldine ja lisatähendusteta ning tema kasutamine paistab loomulik, tuleks võimaluse korral eelistada teistsugust, eestipärasemat väljendusviisi. Nii on näiteks parem kasutada verbi olevikuvormi:
"Mari loeb raamatu läbi".
"Ma keedan homme suppi".
Vajaduse korral kasutatakse tegevuse tulevikule osutamiseks ajamäärusi või tulevikutähendusega verbe "hakkama", "tulema" jms. 
"Teisel korrusel hakkab elama noor õpetaja".
"Siia tulevad sinised kardinad".
Olukordades, mis nõuavad tulevikust ühemõtteliselt rääkimist (nt ajaplaanivastandustes), on "saama"-tuleviku kasutamine õigustatud. 
"Suur on olnud, on ja saab olema inimese lolluse tragöödia."
Näiteid väärkasutamisest.
Kindlasti peaks "saama"-tuleviku kasutamist vältima aktiivse tegevuse puhul ("saab tegema", "saab rääkima", "saab hoolitsema" vms).
Samanimeline helistik

Samanimeline helistik on ühesugust toonikat omav helistik. Mažoor (C-duur) või minoor (c-moll).
Toonika kolmkõla C-duuris ja c-mollis .
C-duur

C-duur ehk do-mažoor on C-st üles ehitatud mažoorne helirida.
 c, d, e, f, g, as, h, c
 c, d, e, f, g, as, b, c
Harmo Kallaste

 
Harmo Kallaste (sündinud 22. veebruaril 1972 Viljandimaal) on eesti muusik ja helirežissöör. 
Aastatel 1996 ja 2000–2009 oli ta Terminaatori liige, kus mängis klahvpille, suupilli ja laulis tausta. Mänginud veel ansamblites Krimbel, Linnu tee, House of Games, Blacky, Koit Toome bänd, Compromise Blue ning paljudes stuudioprojektides. 
Alates 1998 töötab helikujundaja ja helirežissöörina. 
Alates 2017. aastast on õppejõud Tallinna Ülikooli Balti filmi, meedia, kunstide ja kommunikatsiooni instituudis.
Looming.
Ta on 1997. aasta Eurovisiooni lauluvõistlusel Eestit esindanud laulu "Keelatud maa" muusika autor. Enam kui 90 tema helindatud televisioonisaate ja filmi hulka kuuluvad ka näiteks mängufilmid "Mandariinid", "Seenelkäik", "Vanad ja kobedad saavad jalad alla" jpt.
Roland Puusepp

Roland Puusepp (sündinud 11. märtsil 1970 Tartus) on eesti trummar.
Ta mängib ansamblites Easy Living, Terminaator ja Pantokraator, lisaks on osalenud asetäitjana veel paljudes bändides
Eraelu.
Tal on tütar ja poeg.
Henno Kelp

Henno Kelp (sündinud 18. augustil 1973 Võrumaal Sõmerpalu vallas) on eesti muusik (basskitarrist).
Ta on õppinud Friedrich Reinhold Kreutzwaldi nimelises Võru 1. Keskkoolis, Georg Otsa nimelises Tallinna Muusikakoolis ja Eesti Muusika- ja Teatriakadeemias. Henno Kelp on mänginud lisaks ansamblile Terminaator ka sellistes projektides nagu Juhan, Heavy Beauty, Pantokraator ning mitme telesaate ansamblis.
Isiklikku.
Henno Kelpi vanem vend on ansambli Hetero basskitarrist Heiki Kelp.
185. Eesti julgestusgrupp

185. Eesti julgestusgrupp ("Estnische Sicherungsgruppe" 185 ehk "Estnische Sicherungs Abteilung 185") oli Wehrmachti alluvuses olnud eestlastest komplekteeritud rinde tagala julgestusüksus II maailmasõjas. Julgestusgruppe kutsuti ka julgestuspataljonideks.
Juhtkond ja koosseis.
Julgestusgrupi ülemad:
185. Eesti julgestusgrupp oli pataljoni suurune sõjaväeüksus, mis formeeriti 1941. aasta sügisel Tallinnas ja oli mõeldud korra hoidmiseks Leningradis pärast selle vallutamist. Väeosa esialgne nimi oli Esimene Eesti Eripataljon, mis muudeti 185. Eesti julgestusgrupiks Narva jõudes.
Peale üldsõjaväelise väljaõppe õpetati sõduritele vene keelt ja Leningradi linna tundma ning näidati filme Leningradist.
185. Jugestusgrupis kanti esialgu erariideid, pärast anti õppuste ajaks läti sõjaväe vorm, mis hiljem Saksa Wehrmachti välihalli vormi vastu vahetati. Kehtisid Wehrmachti auastmed, kuid paguneid ei olnud, kanti kollaseid käelinte kirjaga "Im Dienste der Deutschen Wehrmacht".
Julgestuspataljon pidi koosnema neljast sadakonnast (kompaniist), igaühes 150 meest, kuid 185. Eesti julgestusgrupp komplekteeriti alamõõdulisena. Igas sadakonnas oli peale jalaväerühmade veel üks raskekuulipildujarühm, hobu- ja motoveokite voor ning sadakonna staabirühm. Pataljoni staabis oli 57 meest. Pataljon saavutas oma täismõõtmed (657 meest) alles pärast täienduse saamist 1942 aasta suvel.
Tegevus.
Pataljon lahkus Narvast jaanuaris 1942 valveteenistusse Jamburgi (Kingissepa) ümbrusesse ja Jamburg-Slantsõ raudteele, kus igasse jaama paigutati jagu sõdureid. Pataljoni staap jäi Jamburgi.
1942. aasta suvel hakati tegema ettevalmistusi hiigelmüüsri Thor toomiseks ümberpiiratud Leningradi alla. Selle hiigelkahuri ülesmonteerimiseks eraldati suur maa-ala, mis ümbritseti traataiaga ning seda maa-ala asus valvama üks sadakond. Mortiir langes aga Stalingradi all venelaste kätte, ning seda ei saadudki Leningradi alla tuua.
Vastavalt 1942. aasta 1. mai raportile oli julgestusgrupi nimekirjas sel hetkel 18 ohvitseri, 88 allohvitseri ja 532 reameest pluss sakslasest allohvitser ja 5 reameest. Kolm kompaniid asusid raudtee valves ja neljas kompanii oli allutatud I korpusele ning asus Tigoda ruumis rindel.
1942. aasta 15. mail viidi julgestusgrupid Saksa Korrapolitsei alluvusse ning 185. Eesti JG nimetati 285. kaitsepataljoniks, 21. augustil 1942 allutati väeosa uuesti Wehrmachti väeosale.
Likvideerimine.
23. oktoobril 1942 lõppes julgestusgruppide vabatahtlike aastane teenistusleping, ning umbes pooltest saksa sõjaväe teenistusse jäänud julgestusgruppide vabatahtlikest moodustati 3 idapataljoni. 
185. Eesti julgestusgrupi 19. ja 21. sadakonnad liideti 181. Julgestusgrupi 4. sadakonnaks ja 181. JG muudeti hiljem 658. Idapataljoniks ("Ost-Bataillon 658") ja 1. jaanuarist 1943. aastast 658. Eesti Pataljoniks.
1942. aasta sügisel väeosa likvideeriti ja kustutati üksuste nimekirjast.
Enar Jääger

Enar Jääger (sündinud 18. novembril 1984 Kohilas) on endine eesti jalgpallur (kaitsja).
Klubikarjäär.
Jääger sai jalgpalliristsed FC Flora Kehtna jalgpallikoolis. Tema esimeseks treeneriks oli Viktor Mets.
Aalesunds FK.
2007. aastal sõlmis Jääger lepingu Norra kõrgliigas (Tippeligaen) mänginud Aalesunds FK-ga, kelle rivistuses mängis kahe ja poole hooaja jooksul 58 liigakohtumises ja lõi ühe värava. Leping aegus 2009 juuni lõpus.
Ascoli Calcio 1898.
Eesti ajakirjandus teatas juulis 2009, et Itaalia teise liiga klubi Ascoli on teinud Jäägrile pakkumise ning pooled sõlmisid samal kuul kolmeaastase töölepingu. Jääger pääses hooaja esimesel poolel väljakule vaid viies liigamängus ja leping otsustati lõpetada 2010. aasta jaanuaris.
Naasmine Ålesundi.
2010. aasta märtsis sõlmis Jääger pärast katseid New York Red Bullsi juures kaheaastase lepingu oma endise tööandja Aalesunds FK-ga.
Lierse S.K..
Olles vahepeal pool aastat koduklubita, sõlmis ta juulis 2013 lepingu Belgia kõrgliiga klubiga Lierse S.K..
Koondisekarjäär.
Eesti koondises on ta pidanud 121 kohtumist. Oma koondisedebüüdi tegi Jääger 12. oktoobril 2002 sõpruskohtumises Uus-Meremaaga. 69. minutil vahetas ta välja Marko Kristali. Mäng võideti 3:2. Mängupäeval oli Jääger 17-aastane. EM 2012 valikturniiril oli Jääger Eesti koondise ainuke mängija, kes osales kõigis 12 mängus 90 minutit. Enar Jääger pidas oma lahkumismängu 2022. aasta suvel Soome legendide vastu, kohtumine lõppes soomlaste 0:1 võiduga.
Isiklikku.
Tema vend Enver Jääger on endine jalgpallur.
Wembley staadion

Wembley staadion (inglise "Wembley Stadium") on staadion Londonis Brenti linnaosas.
See on 90 000 istekohaga mahutavuselt teine staadion Euroopas Camp Nou järel. See on kõige kallim kunagi ehitatud staadion. Ehitus läks maksma 750 miljonit naelsterlingit. Praegune staadion asub vana staadioni kohal, mis valmis 1923. aastal ja lammutati 2003. aastal. Uus staadion avati 9. märtsil 2007. 
Staadionil toimuvad Inglismaa jalgpallikoondise kodumängud. Esimene kodumäng uuel Wembleyl oli Inglismaa-Brasiilia maavõistlus, mis lõppes tulemusega 1:1. Seal korraldatakse ka kontserte. Esimese kontserdi uuel staadionil andis 9. juunil George Michael.
Wembley staadion 300 m lai ja 315 m pikk, tribüüni kõrgus on 52 m, kaare kõrgus 133 m. Geograafilised koordinaadid on .
Wembleyst on aastate jooksul kujunenud inglaste jalgpallipühamu, kuid seal on toimunud ka palju muid üritusi. See oli 1948. aasta olümpiamängude peaareen, seal on korraldatud rokk-kontserte ja mängitud rugbyt, poksitud ja sõidetud "speedway"'d. Wembley ei ole ühegi klubimeeskonna kodustaadion, kuid Inglismaa jalgpallikoondis mängib seal oma kodumängud. Lisaks Wembleyl on mängitud FA Cupi ja League Cupi finaale, erinevaid Euroopa karikamängude finaale ja 1966. aasta MM-i ning 1996. aasta EM-i finaalid.
Algne staadion, nii öelda vana Wembley, suleti 2000. aasta lõpus. See lammutati täielikult ja asemele ehitati täiesti uus staadion. Vana Wembley lammutamise otsus tuli seepärast, et seda peeti liiga vanaks ja mittesobivaks tänapäeva nõudmistele vastavaks. Mitmetele korrastustöödele vaatamata olid siiski vana Wembley püsinud samasugusena 1923. aastast. Vana Wembley mahutas 76 000 pealtvaatajat.
Wembley ajalugu.
Juba 1889. aastal plaanis ettevõtte Metropolitan Railway juht Edward Watkin ehitada Wembley maa-alale staadioni, kuid see plaan ei teostunud. Peale Esimest maailmasõda hakkas valitsus mõtlema sellele, et korraldada briti impeeriumi suurt näitust. Näituse toimumise kohaks valiti Wembley ja selleks tarbeks ehitati staadion. Staadioni algne nimi oli The Empire Stadium, kuid hiljem hakati seda kutsuma Wembleyks. Peasissepääsu mõlemale poole ehitati madalad tornid ehk niinimetatud kaksiktornid, millest sai Wembley sümbol. Wembley avati 23. aprillil 1923 ja esimene sündmus oli 1923. aasta FA Cupi finaal Bolton Wanderersi ja West Ham Unitedi vahel, mis lõppes tulemusega 2:0. Wembleyl lõi esimese värava David Jack. Arvatakse, et 200 000 inimest soovis minna mängu vaatama, mis oli ehitatud 125 000 inimese jaoks. Üks politseinik ratsutas enne mängu algust valgel hobusel ümber staadioni ja soovitas inimestel püsida staadioni piiretest eemal. Sellest vahejuhtumist tunnevad inglased nimetatud finaali nime "The White Horse final" ('valge hobuse finaal') all. Vana staadioni viimaseks mänguks jäi MM-i valikmäng Inglismaa ja Saksamaa vahel, mis toimus 7. oktoobril 2000. Pealtvaatajaid oli 80 000. Saksamaa võitis mängu 1:0. Vanal Wembleyl lõi viimase värava Dietmar Hamann.
Brenti linnaosa

Brent on Londoni linnaosa. Läbi linnaosa voolab Brenti jõgi.
Meridriimia

Meridriimia ehk meriurgiinea ("Urginea maritima") on aspariliste sugukonda kuuluv sibullill, millel on suured süstjad lehed ja väikesed valged õied piklikus õisikus. 
Peamine levila on Vahemere ranniku liivased mullad. 
Meridriimia on südameglükosiidide (prostsillaridiin) sisalduse tõttu olnud rahvameditsiinis kasutusel südanttugevdava ja diureetilise ravimtaimena.
Mitridaatsium

Mitridaatsium (ladina keeles "antidotum mithridaticum") oli keskajal vastumürgina kasutatav ravim, mille legendi järgi töötas välja kuningas Mithridates VI.
The Beyoncé Experience Live

"The Beyoncé Experience Live" on Beyoncé Knowlesi DVD.
Laulud.
Queen B' Fanfare &lt;br&gt;
1."Crazy in love" / "Crazy" &lt;br&gt;
2."Freakum Dress" &lt;br&gt;
3."Green Light"&lt;br&gt;
Band Jam &lt;br&gt;
4."Baby Boy" / "Murder He Wrote" Interlude &lt;br&gt;
5."Beautiful Liar" &lt;br&gt;
6."Naughty Girl" &lt;br&gt;
7."Me, Myself and I" &lt;br&gt;
Dangerously In Love Intro/Ballet interlude &lt;br&gt;
8."Dangerously in Love 2 / "He Loves Me" Interlude &lt;br&gt;
9."Flaws And All" &lt;br&gt;
Pink Panther Dancers Interlude &lt;br&gt;
10.Destiny's Child Medley: "Independent Women Part I" / "Bootylicious" / "No No No Part 2" / "Bug A Boo" / "Bills, Bills, Bills" / "Cater 2 U" / "Say My Name" / "Jumpin' Jumpin'" / "Soldier" / "Survivor" &lt;br&gt;
11."Speechless" &lt;br&gt;
Cell Block Tango Dancers Interlude &lt;br&gt;
12."Ring the Alarm" &lt;br&gt;
13."Suga mama" &lt;br&gt;
14."Upgrade U" &lt;br&gt;
15."'03 Bonnie &amp; Clyde" &lt;br&gt;
16."Check on It" &lt;br&gt;
17."Déjà vu" &lt;br&gt;
Get Me Bodied Intro &lt;br&gt;
18.Get Me Bodied" &lt;br&gt;
Welcome to Hollywood: Video Intro &lt;br&gt;
19."Dreamgirls (Opening Act II)" &lt;br&gt;
20."Listen" &lt;br&gt;
21."Irreplaceable"
Sant'Agata Bolognese

Sant'Agata Bolognese on vald ("comune") Itaalias Emilia Romagna maakonnas città metropolitana di Bolognas. 
Sant'Agata Bologneses asub Lamborghini tehas.
2007. aastal elas Sant'Agata Bologneses umbes 6600 inimest.
Muhhu Alijev

Muhhu Alijev ("Муху Гимбатович Алиев"; sündinud 6. augustil 1940 Tanussi külas Hunzahhi rajoonis Dagestani ANSV-s) on Venemaa poliitik, aastatel 2006–2010 Dagestani Vabariigi president, 1995–2006 Dagestani parlamendi esimees. 
Muhhu Alijev on rahvuselt avaar. 
20. veebruaril 2006 valis parlament ta Venemaa presidendi Vladimir Putini ettepanekul Dagestani presidendiks, vahetades selles ametis välja Magomedali Magomedovi (1930–2022).
Mari Mark-Hershey

Mari Mark-Hershey (3. jaanuar 1943 Rakvere – 13. oktoober 1972 Ohio) oli eesti poliitik, Eesti Demokraatliku Uniooni liige.
Ta oli Aksel Marga tütar. Ameeriklasest abikaasa Roy Hersheyga oli tal tütar Krista, kes ristiti Konrad Veemi poolt.
Joosua puu

"Joosua puu" (originaalpealkirjaga "Joshua Tree"; uue pealkirjaga "Army of One") on USA film peaosades Dolph Lundgreni, Kristian Alfonso ja George Segaliga. Film esilinastus 19. oktoobril 1993.
Sisu.
Wellman Anthony Santee (Lundgren) on endine võidusõitja, kes mõrva eest vangi mõistetud. Mehel õnnestub aga põgeneda, kui politseinikud, kes Santeed ühest vanglast teise transpordivad, üritavad teda tappa. Santee võtab olude sunnil pantvangiks erariietes naispolitseiniku (Alfonso) ning alustab armutut jahti korrumpeerunud seadusesilmale (Segal), kes tegelik süüdlane kuriteos, mille eest Santee trellide taha pisteti. See ei ole aga kerge ülesanne, sest tema mõjuvõimsal vastasel tundub olevat liitlasi kõikjal ning seega vajab Santee oma süütuse tõestamiseks ja kurikaelte paljastamiseks oma kirju sõpruskonna abi.
Amorfne aine

Amorfne aine on niisugune tahkise esinemisvorm, mis on täiesti isotroopne, s.t füüsikalised omadused ei sõltu suunast selle aine sees.
Amorfsus (kreeka keeles "amorphos" ilma kujuta, vormitu) on tahkete ainete niisugune olek, millel erinevalt kristallilisest olekust puudub korrastatud ja regulaarselt korduv paigutus. Amorfse aine aatomite või molekulide paigutuse korrapära – lähikorrastatus – ilmneb üksnes mikroskoopilisel tasemel, s.t väga väikestes piirkondades (kuni 1 nm ulatuses).
Amorfne olek võib olla omane nii lihtsatele ühenditele (näiteks klaas) kui ka kõrgmolekulaarsetele ühenditele (orgaaniline klaas, kummi, kautšuk, vaigud). Tahkeid amorfseid aineid võib vaadelda suure viskoossusega vedelikena. Neil puudub kindel sulamistemperatuur: soojendamisel nad pehmenevad ja lähevad ilma faasisiirdeta üle vedelasse olekusse.
Dateerimine

Dateerimine on aja kindlaks määramine.
Dateerimist kasutatakse kivististe, arheoloogiliste leidude jms vanuse määramiseks.
Dateerimisel kasutatakse sageli radioaktiivsete isotoopide hulga täpset mõõtmist (nn radiomeetriline dateerimine). Näiteks on üks tuntumaid dateerimismeetodeid radiosüsinikumeetod, mis põhineb süsinik-14 sisalduse määramisel ning võimaldab leida orgaanilise päritoluga süsinikku sisaldavate materjalide vanust. Samas on ka teisi meetodeid nagu näiteks samaariumi-neodüümi meetod, mis põhineb samaariumi isotoobi 147Sm α-lagunemisel neodüümi isotoobiks 143Nd ning mida rakendatakse eelkambriumi vanusega magma- ja moondekivimite dateerimiseks ning magma päritolu hindamiseks.
Tuntakse veel paljusid meetodeid, näiteks rehüdratiseerumise dateerimist.
Plahvatus

Plahvatus on energia kiire vabanemise protsess, millega kaasneb ruumala ja/või temperatuuri ülikiire kasv ja aine või tema oleku ülimalt kiire muutumine ning mille käigus tekib tavaliselt lööklaine.
Tulenevalt vabaneva energia liigist võib eristada füüsikalisi (kus aine muutub ainult füüsiliselt), keemilisi (kus ülikiires keemilises reaktsioonis eralduvad gaasid ja soojusenergia) ning tuuma- ja termotuumaplahvatusi (kus esimesel juhul eraldub energia raskete aatomituumade lagunemisel kergemateks ja teisel juhul kergemate aatomituumade ühinemisel raskemateks).
Füüsikalise plahvatuse näitena võib tuua asteroidi langemise Maale ning vulkaanipursked. Sellised plahvatused tekivad looduslikult. Näiteks plahvatusliku vulkaanipurske võib põhjustada see, kui magmas lahustunud gaasid rõhu langedes sealt vabaneda püüavad. Plahvatuslikkus tekib sellest, et maakera sügavusest ülespoole kerkivas magmas väheneb rõhk oluliselt ja see halvendab gaaside lahustuvust. Eraldunud gaasid hakkavad oma suure mahu tõttu vulkaanilõõris pingeid tekitama. Asi laheneks, kui gaasid saaksid magmast välja murda, kuid suure viskoossuse tõttu on see raskendatud. Seetõttu kaasnevad plahvatuslike vulkaanipursetega eelkõige püroklastiliste kivimite ja vulkaanilise tuha väljapaiskumine. Tegemist ei ole millegi muuga kui magma või kividega, mis on gaaside poolt pihustatud või purustatud ja vulkaanist jõuga välja lennutatud.
Üldiselt seostatakse plahvatusi aga hoopis ülikiirete keemiliste reaktsioonidega, mis toimuvad näiteks lõhkeainetes. Sellised plahvatused on tavaliselt tekitanud ülikiire põlemine (oksüdeerumine), millega kaasneb sageli valgussähvatus ja/või pauk. Samas võivad keemilised plahvatused toimuda ka looduslikult. Näiteks eukalüptimetsade metsatulekahjude ajal esineb samuti plahvatusi, kui puude kohal olevad eeterlike õlide pilved süttivad.
Kuni universumi arvatav algusesündmus Suur Pauk kõrvale jätta, siis kõige suuremad teadaolevad plahvatused universumis on supernoovad, mis on tähtede plahvatused, ja gammakiirguse pursked, mille olemus on siiani täpselt teadmata. Protuberantsid on Päikesel toimuvad plahvatused ja arvatavasti toimub protuberantse teistelgi tähtedel. Need tekivad Päikese magnetvälja jõujoonte moondumisel, mida põhjustab Päikese plasma kiire pöörlemine.
Suurim inimtekkeline plahvatus on seni olnud Tsaar-pommi plahvatus Novaja Zemljal 30. oktoobril 1961. Selle võimsus vastas 100 megatonnile trinitrotolueenile. Plahvatus tekitas 3,5 km läbimõõduga tulekera, mis oli nähtav tuhande kilomeetri kaugusel. Tekkinud seenekujuline pilv kerkis mesosfääri, 64 km kõrgusele, ja plahvatus võinuks inimesel tekitada kolmanda astme põletusi 100 km kaugusel epitsentrist.
Kontrollitud plahvatused viiakse läbi lõhketöödel.
Minu Isa Oli Ausus Ise

Minu Isa Oli Ausus Ise on eesti ansambel. Selle liikmed on Margo Mitt ja Gaute Kivistik, kuid ansambli koosseisus kasutavad nad esinejanimesid Eino Süggu ja Einar Süggu. 
Ajalugu.
Ansambel alustas tegutsemist 1990. aastal, kui Margo Mitte ja Gaute Kivistik õppisid Viljandi Kultuurikoolis näitejuhtimist. Ansambel on tuntud eelkõige humoorikate esinemiste poolest Viljandi Pärimusmuusika Festivalil, kus anti kontsert juba festivali debüüdil, 1993. aastal. Seejärel pidas ansambel pausi, kuid jätkas tegutsemist juba järgmisel aastal, kui pillid võeti kätte Q Raadio saate "Rakke raadio" eetris. Ansambel tegutseb tänini.
Rukkirahu tuletorn

Rukkirahu tuletorn on tuletorn Lääne maakonnas Rukkirahu väikesaarel.
Geograafilised koordinaadid on .
Valge betoonist tuletorni tipus on rõduga ümbritsetud laternaruum.
Tuli on pimedal ajal nähtav 5–6 meremiili kaugusele.
Tuletorn moodustab Hobulaiu lõuna-tulepaagiga sihi asimuudiga 213,7° ja Rukkirahu tuletorn on sihi ülemine märk.
Annijärv

Annijärv (ka Hanni järv) on järv Võrumaal Antsla vallas.
Uibujärv

Uibujärv (ka "Uibojärv, Uibo järv, Uibo Mustjärv, Kõrgessaare järv") on järv Põlvamaal Põlva vallas.
Kulak

Kulak (vene keeles "кулак" 'rusikas') on pejoratiiv, mida Nõukogude Liidu poliitilises sõnavaras kasutati inimeste kohta, kes oli kuulutatud rahvavaenlasteks, sest nad olid rikkamad kui teised. Algselt tähendas see sõna iseseisvaid Venemaa põllumehi, kellel olid suured talud ja kes kasutasid palgatööjõudu ja olid maa eraomandust eitava nõukogude võimu vastased.
Kui Nõukogude Liidus hakati põllumajandust kollektiviseerima, siis kulakud otsustati ära saata GULAGi töölaagritesse. 1930-1931 saadeti sinna NSV Liidust umbes 1 803 390 inimest. Eesti kulakute küüditamine toimus märtsiküüditamise ajal.
"Kulaklus" Eestis.
"Kulaklike" majapidamiste mõiste oli määratletud Eesti NSV Ministrite Nõukogu määrusega "Talumajapidamiste maksustamise kohta Eesti NSVs" 1947. aastast, mille järgi "kulaklikeks" majapidamisteks loeti need, mis Saksa okupatsiooni ajal või ka pärast seda 
Neile tunnustele vastavate „kulaklike” majapidamiste nimekirjad koostati igal aastal valdade täitevkomiteedes.
Aston Martin Lagonda

Aston Martin Lagonda on luksussedaan, mida tootis aastail 1976–1989 Briti autotootja Aston Martin. 
1970. aastate teisel poolel oli Aston Martin suurtes majandusraskustes ning kesiste müügitulemuste parandamiseks oli vaja välja tulla millegi uudsega. Aston Martin oli sinnamaani valmistanud sportlikke kupeesid, kuid Lagonda näol oli tegu suure neljaukselise sedaaniga, millel oli täiesti uut tüüpi 230 kW (313 hj) 5,3-liitrine V8-mootor. Mudeli turuletoomine aitas ettevõtte finantsseisu mõnevõrra parandada.
Lagonda oli esimene seeriatootmisesse läinud auto, millel oli armatuurlaual LCD-ekraan ja puutetundlikud nupud. Paraku selgus, et tolleaegsed arvutisüsteemid ja elektroonika ei olnud kuigi töökindlad ning nendest lahendusest loobuti 1980. aastal.
Auto disainis William Towns ja see oli üks ekstreemsemaid näiteid kunagisest "volditud paberi" ajajärgust autodisainis.
Käsitsi ehitatud Lagondad kuulusid omal ajal maailma kallimate sedaanide hulka. Samasse hinnaklassi kuulusid vaid Rolls-Royce Silver Spirit, Bentley Mulsanne ja Maserati Quattroporte.
Mai Leisz

Mai Leisz (sünninimi Mai Jõgi; varem Mai Agan; sündinud 5. mail 1988 Kuressaares) on eesti basskitarrist ja helilooja. 
Ta on lõpetanud 2003. aastal Kuressaare Muusikakooli viiuli eriala, 2007. aastal Saaremaa Ühisgümnaasiumi ja 2010. aastal Georg Otsa nimelise Tallinna Muusikakooli. Ta on õppinud ka Skurups Folkhögskolas (2011). 2014. aastal lõpetas ta Stockholmi Kuningliku Muusikaakadeemia ja astus samas koolis magistrantuuri.
Muusikukarjäär.
2010. aastal Rootsis Skurups Folkhögskolas õppides kutsus Mai Leisz kokku omanimelise džäss-"fusion"''i ansambli MaiGroup, millega anti välja kaks stuudioalbumit - "Luv" (2013) ja "You" (2015). Mõlemad sisaldavad Mai Leiszi kirjutatud, arranžeeritud ja produtseeritud originaalloomingut. Viimasel plaadil "You" mängivad ka külalisesinejad Greg Leiszi "pedal steel" kitarril, Håkan Broström sopransaksofonil ja Wille Alin trummidel. 
Ta on koostööd teinud tippmuusikutega nii Eestist kui ka välismaalt. Nende seas on näiteks Doug Seegers, Carola Häggkvist, Greg Leisz, David Crosby, Tõnis Mägi, Riho Sibul, Jaak Johanson, Ain Agan, Toomas Rull, Meelis Vind, Ebbot Lundberg, Linnea Henriksson, Kerli Kõiv, Lembit Saarsalu, Villu Veski, Alessia Mattalia, Norrbotten Big Band, Stockholm Strings, New Places Orchestra jt.
Isiklikku.
Alates 2018. aasta aprillist on ta abielus Ameerika Ühendriikide multiinstrumentalisti Greg Leisziga.
Korgõssaarõ järv

Korgõssaarõ järv (ka "Kõrgessaare järv, Kõrgejärv, Uibo järv") on järv Põlva maakonnas Põlva vallas Uibujärve külas.
Wembley

Wembley on asum Londoni Brenti linnaosas. 
Seal asub Wembley staadion.
Wembley nime on kirjalikult esmamainitud 825. aastal. 1547. aastal oli külas kuus maja. 1673. aastaks oli seal veski. 1837. aastal avati Wembleyt läbiv lõik Londoni–Birminghami raudteel.
Wembley asum on etniliselt mitmekesine.
Brothers in Arms

"Brothers in Arms" on ansambli Dire Straits 1985. aastal ilmunud stuudioalbum.
Album tõusis Suurbritannia ja paljude teiste riikide edetabelite tippu. Suurbritannias müüdi seda 13-kordse plaatinaplaadi jagu, USA-s 9-kordse plaatinaplaadi jagu. Sellest sai läbimüügilt 1980. aastate kolmas album ja 2007. aastal oli see kõigi aegade albumimüügi edetabelis 20. kohal. Albumi tuntuimad lood on "Money for Nothing", "Walk of Life" ja "Brothers in Arms".
See oli üks esimesi albumeid, mis salvestati täielikult digitaalselt (SPARS-kood DDD). 
Album ilmus nii CD, lühendatud versioonina vinüülplaadi (et mahuks ühele LP-le) kui ka kasseti kujul. Album oli esimene, mille CD-sid müüdi üle miljoni.
Dire Straits võitis albumiga 2 Grammy auhinda.
Lood.
Kõikide lugude autor on Mark Knopfler, kui pole teisiti märgitud.
Fotomeetria

Fotomeetria ehk valgusmõõtmine on optika haru, mis tegeleb nähtavat kiirgust iseloomustavate suuruste mõõtmisega. 
Fotomeetria tegeleb just inimsilmale nähtava valguse mõõtmisega, kiirguse (sh valguse) energia mõõtmisega tegeleb radiomeetria.
Peamised valgussuurused.
Valgussuuruste tähistes kasutatakse indeksit v (inglise keele sõnast "visual") siis, kui on vaja eristada valgussuurust vastavast kiirgussuurusest (vt Radiomeetria). Kui käsitletakse ainult valgussuurusi, jäetakse indeks ära.
Hondarribia

Hondarribia (baski; hispaania "Fuenterrabía") on linn Hispaanias Baski autonoomses piirkonnas Gipuzkoa provintsis. Asub Biskaia lahe ääres Bidasoa jõe suudmes Txingudi lahe ääres Donostiast 19 km ida pool.
Hondarribia on Hispaania põhjapoolseim linn.
Ajalugu.
Linna pärast on toimunud 3 lahingut: 1521, 1638 ja 1792. aastal. 
Hondarribias on keskaegne kindlus ja linnamüürid. 
Transport.
Linna lähedal asub Donostia lennujaam.
Rukkirahu

Rukkirahu on 9,1 hektari suurune saar Väinameres. Halduslikult asub saar alates 2017 haldusreformist Lääne maakonnas Haapsalu linnas Rohuküla territooriumil.
Saar asub Rohukülast 4 kilomeetrit läänes ja Hobulaiust 4 kilomeetrit edelas.
Saarel esineb rohttaimestikku.
Saarel asub Rukkirahu tuletorn.
Rohuküla–Heltermaa laevatee möödub saarest põhja poolt Rukki kanali kaudu. Laevatee kulgemine on määratletud Rukki kanali poide ja Rohuküla ülemise ning Rohuküla alumise tulepaagi sihiga.
Saar kuulub Väinamere hoiuala koosseisu ja on looduskaitse all.
A-moll

a-moll ehk la-minoor on a-st üles ehitatud minoorne helirida.
a, h, c, d, e, f, gis, a
a, h, c, d, e, fis, gis, a, g, f, e, d, c, h, a
Diagoni põiktänav

Diagoni põiktänav on tänav Harry Potteri romaanisarjas. 
Sellesse tänavasse pääseb läbi Londonis asuva Lekkiva Katla kõrtsi. Diagoni põiktänaval saab osta kõike võluritele tarvilikku. Sel tänaval asuvad Ollivanderi võlukeppide pood, samuti Maadam Malkini riidepood kui ka Gringottsi pank ning veel palju teisi võluripoode.
Lapua liikumine

Lapua liikumine (soome keeles Lapuanliike) oli Soome kommunismivastane rahvaliikumine aastatel 1929–1932.
Liikumine kogus poolehoidu, mis julgustas lapualasi relvastatud riigipöördekatsele (Mäntsälä mäss). See kukkus siiski läbi ning pärast seda liikumine keelati. Erinevalt 1934. aastal Eestis toimunust ei ole Soome valitsuse vastavat tegevust riigipöördeks nimetatud.
Liikumise juhid olid Vihtori Kosola ja Kurt Martti Wallenius.
Godric Gryffindori mõõk

Godric Gryffindori mõõk on J. K. Rowlingu romaanisarjas "Harry Potter" mõõk, mis kuulus ühele Sigatüüka asutajatest Godric Gryffindorile. Oli ka Gryffindori maja talisman. 
"Harry Potter ja saladuste kamber".
Teises osas peab Harry Potter Saladuste Kambris võitlust basiliskiga, kui talle tõttab appi Fawkes ja toob talle ka sõõlamiskübara. Just sõõlamiskübarast tõmbab Harry välja Gryffindori mõõga, millega ta basiliski tapab. See on aga justkui vastus Harry kahtlustele (kas ta ikka sõõlati õigesse majja, kuna algul tahtis sõõlamiskübar teda paigutada Slytherini majja), sest Godric Gryffindori mõõga suudab sõõlamiskübarast välja tõmmata vaid tõeline gryffindorlane.
"Harry Potter ja segavereline prints".
Albus Dumbledore kasutab seda Marvolo Gaunti sõrmuse hävitamiseks. Gaunti sõrmus on varikätk ning Harry Potter saab hiljem teada, et mõõgaga saab hävitada varikätke.
"Harry Potter ja surma vägised".
Ron Weasley hävitab mõõgaga Salazar Slytherini medaljoni. Raamatu lõpus kasutab Neville Longbottom mõõka, et hävitada Voldemorti varikätkist madu Nagini. Neville saab mõõga kätte, kui ta on hädaohus; mõõk tuleb talle sõõlamiskübara seest appi nagu Harry Potterilegi, sest Neville on nagu Harrygi tõeline gryffindorlane.
Haapsalu raekoda

Haapsalu raekoda on hoone Haapsalus aadressil Kooli tänav 2. Raekoda asub Haapsalu vanalinnas Lossiplatsi juures.
Haapsalu raekoja ühekorruseline hoone on ehitatud 1770. aastatel paekivist, see esindab hilisbaroklikku stiili, kuigi on kujunduselt lihtne. Maja on kivikatusega, paekiviseinad on krohvitud. Sümmeetrilise peafassaadi keskkohas oleva portaali kohal asub värviline dolomiidist linna vapp. Esifassaadil on kummalgi pool ust neli kõrget tiheda asetusega akent. Uks on suhteliselt hästi säilinud, seda imiteerib 1970. aastatel restaureerimise käigus valmistatud tagauks. Hoone algne värv on olnud helekollane, hiljem on seinu mitu korda üle värvitud, isegi helesiniseks. Algselt oli majas barokile iseloomulik ruumide jaotus, kus ruumide uksed asusid ühel pikiteljel. Maja keskel asus mantelkorsten.
Raekoja ehk linna omavalitsuse ja Haapsalu Linnavalitsuse hoone funktsioon oli majal kuni Saksa okupatsiooni alguseni 1941. aastal. Nõukogude võim paigutas raekotta Läänemaa arhiivi ja Haapsalu rahvakohtu. 1946. aastal lubati hoone Lääne Maakondliku Muuseumi kasutusse, kuid alles 1949. aastal sai muuseum maja oma valdusse. Pärast remonti avati järgmise aasta kevadel esimesed näitused.
1961. aastal avaldas muuseum soovi hoonele teine korrus peale ehitada, et näitusepinda laiendada, kuid seda ei rahuldatud. 1974.–1979. aastal restaureeriti hoone fassaad võimalikult algupärasel kujul, siseruume kohandati muuseumi vajadustele.
2013. aastast haldab raekoda Sihtasutus Haapsalu ja Läänemaa Muuseumid. 2014. aastast raekojas avatud püsiekspositsioon tutvustab 20. sajandi esimese poole Haapsalu suvitaja pilgu läbi. Näitus annab ülevaate elust Haapsalus, linnakeskkonnast ja kõige olulisematest vaatamisväärsustest. Maja teist tiiba kasutatakse vahetatavate väljapanekute tarbeks.